en fi en hbs_lat fi tr fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi en fi fi fi ca fi fi it fi fi fi fi en fi fi fi fi fi la fi fi fi fi fi hbs_lat fi tr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi en fi fi fi ca fi fi it fi fi fi de fi en sl en fi en fi
Argentiina - Business Studies in Latin America - Lapin AMK
Koulutus järjestetään vain kevätlukukaudella (tammikuu – toukokuu) Buenos Airesin keskustassa sijaitsevassa UADE:ssa. Business -koulutuksen lisäksi ohjelmaan sisältyy espanjan kielen opiskelua sekä yritysvierailuja. Kurssiohjelman sisällön ovat suunnitelleet Jyväskylän ammattikorkeakoulun liiketalouden yksikkö ja UADE. Kurssin toteutuksesta vastaa UADE.
Lisätietoa vaihto-ohjelmasta löydät JAMKin internet-sivuilta
Kuka voi hakea Argentiinan vaihto-ohjelmaan?
Vaihtoon voivat hakea Liiketalouden ja Matkailun perustutkinto-opiskelijat.
Lapin AMKin opiskelu apuraha 300€/kk ja matka-apuraha 1000€
Tarkistathan myös ulkomaan opintoihin mahdollisesti saamasi KELA tuet
Apuraha ei yksin riitä kattamaan vaihdosta aiheutuvia kuluja, vaan joudut käyttämään lisäksi myös omia varoja!
Opiskelija vastaa itse kaikista vaihtoon liittyvistä kustannuksista. Lisätietoa vaihto-ohjelman maksuista löydät täältä. JAMK perii jokaisesta vaihtoon lähtevästä 300€ vaihdon järjestelymaksun, jonka Lapin AMK maksaa opiskelijoidensa puolesta.
Vaihdon suunnittelu tulee aloittaa hyvissä ajoin.
Tutustu ensin kohteeseen, ohjelman kurssitarjontaan ja kustannuksiin.
Ota yhteyttä ohjausta varten KV-palveluihin. Ohjauksessa käydään läpi vaihtoprosessi ja siinä tarvittavat lomakkeet ja aikataulu.
Täytä Learning Agreement (LA) yhdessä opinto-ohjaajan kanssa. LAn allekirjoittaa opinto-ohjaaja ja KV-palvelut.
Täytä sähköinen SoleMOVE -hakemus (katso lisätiedot).
Pyydä opintotoimistosta englanninkielinen opintosuoritusote opinnoistasi Lapin AMKssa.
Täytä vaihto-ohjelman oma vaihtohakemus ja tarvittavat liitteet (passikopio, passikuva, Motivation letter ja Learning Agreement).
Täytä kaikki tarvittavat lomakkeet tietokoneella, hanki tarvittavat allekirjoitukset ja toimita asiakirjat KV-palveluihin asiatarkastusta varten.
Asiatarkastuksen jälkeen KV-palvelut lähettää asiakirjat vaihto-ohjelmaa koordinoivalle korkeakoululle (JAMK).
Koordinoiva korkeakoulu ottaa sinuun yhteyttä, jonka jälkeen yhteydenpito tapahtuu suoraan sinun ja JAMKin yhteyshenkilön välillä.
JAMK lähettää sinulle hyväksymiskirjeen.
Toimita kopio hyväksymiskirjeestä Lapin AMKin KV-palveluihin.
Täytä sähköinen apurahahakemus SoleGRANT -järjestelmässä, johon pääset kirjautumaan SoleMOVEn kautta.
Tutustu Vaihtoonlähtijän muistilistaan, hoida tarvittavat lupa-asiakirjat ja vakuutukset matkalle, tutustu vaihtokohteeseen ja valmistaudu hyvin matkaasi varten!
Vaihdon aikana opintoihin tehdään usein pieniä muutoksia. Keskustele mahdollisista muutoksista aina opinto-ohjaajan kanssa, jotta voit olla varma niiden soveltuvuudesta opintoihisi.
Opintosuunnitelman muutoksista laaditaan aina dokumentti Changes to the Original Learning Agreement. Pyydä tähän allekirjoitukset vaihtokorkeakoulusta ja skannaa se KV-palveluihin (international@lapinamk.fi).
Lue Lapin AMKin sähköpostia! Kaikki kotikorkeakoulun yhteydenpito tapahtuu koulun sähköpostin kautta!
Ota yhteys KV-palveluihin, mikäli kohtaat ongelmatilanteita. Otamme mielellämme vastaan myös positiivisia terveisiä.
Vaihtoa ei saa keskeyttää eikä ennenaikaistaa ilman, että siitä on keskusteltu osaamispäällikön ja KV-palveluiden kanssa. Vain osaamispäällikkö voi antaa luvan vaihdon keskeyttämiselle (katso ohje).
Pyydä vaihtokorkeakoululta allekirjoitettu Letter of Confirmation ennen takaisin lähtöä ja palauta se SoleMOVE -järjestelmään heti vaihdon loputtua. Tämä on vahvistus vaihtoajastasi.
Täytä SoleMOVEssa After Exchange -välilehden tiedot sekä Feedback -välilehdellä oleva raportti.
Vaihtokorkeakoulu lähettää ulkomaan opinnoistasi opintosuoritusotteen (Transcript of Records) KV-palveluihin. KV-palvelut ilmoittaa sinulle kun opintosuoritusote on saapunut. Mikäli ToR saapuu suoraan sinulle, toimita kopio/skannattu versio KV-palveluihin. Muista liittää kopio myös SoleMOVEn After Exchange -välilehdelle.
Aloita kansainvälisten opintojesi hyväksilukuprosessi:
Ota yhteyttä opinto-ohjaajaan ja hae hyväksilukuja PEPPI -järjestelmän sähköisen asioinnin kautta.
Kun ulkomailla suoritettujen opintojen hyväksiluvut ovat siirtyneet opintosuoritusotteelle, tilaa opintosuoritusote sähköisen asioinnin kautta. Helpoin on tilata opintosuoritusote suoraan sähköpostiisi, josta voit tallentaa sen koneellesi.
Liitä opintosuoritusote SoleMOVE -hakemukseesi After Exchange -välilehdelle.
Vaihto-ohjelman oman hakulomakkeen löydät JAMKin Internet-sivuilta.
Muut tarvittavat lomakkeet löydät Lapin AMKin Internet-sivuilta. Tallenna lomakkeet tietokoneelle ennen täyttämistä.
Tutkimus, kehitys ja innovaatiot
Vastuullisuus ja kestävä kehitys
+358 20 798 6000
Henkilöstö Intra Tietopyynnöt Evästeilmoitus